ધાનેરા નગરપાલિકા વિસ્તારમાં આવેલ પારસ એસ્ટેટ વલાણીબાગ સોસાયટીમાં ૩૬ પ્લોટ પાડી અવર જવરના રસ્તા પર એક બીલ્ડરે એક સાથે ૬ પ્લોટ ખરીદીને તે રસ્તો બંધ કરી દેતા બીજા પ્લોટ ધારકોને અવર જવર માટેનો રસ્તો બંધ કરી દેવામાં આવ્યો છે. અને આ રસ્તા બાબતે કહેવા જતાં તે રસ્તાની જગ્યા ખરીદી લીધેલ હોવાનુ જણાવી રહ્યો છે. ધાનેરામાં સર્વે નં- ૧૯૭ ને બનાસકાંઠા કલેકટર ના હુકમ નં-જમીન.સી.જમીન.એન.એ.આસ.આર.૨૭૩ ૧અ ૬૬૮૮ તા.૧૩-૧૦-૧૯૭૬ થી ૨૫૦૯૦ સ્કે.મીટર જમીનમાં ૩૮ પ્લોટ પાડવા માટે બીનખેતી માં ફેરવવામાં આવી હતી. અને લોકોએ આ પ્લોટોમાં પોતાના મકાનો પણ બનાવ્યા હતા.જેમાંથી ૧૦ જેટલા પ્લોટોમાં મકાનો બાંધવામાં આવેલ ન હતા.